**Проект за работа на II група „ Роза“ / 4 – 5 г. / за учебната 2019/ 2020 година**

*Време за реализиране на проекта 2 години*

*Учители:* А. Иванова

 Ю. Елисеева

*Тема:* „ Традиции, багри, красота през очите на нашите деца“

 / Фолклорна въртележка /

 *Българският фолклор е необятна съкровищница на мъдрост, естетика и добродетели. Приобщаването на децата към националните ценности и традиции ще бъде приоритет в работата ни по настоящия проект, за да създадем у децата усещане за национална принадлежност и сигурност чрез българските обичаи и народно творчество.*

*Цел:* Популяризиране духовното наследство на българските традиции и обичаи.

*Задачи:* 1. Приобщаване на децата към националните ценности и традиции.

 2.Утвърждаване на добри практики в използване богатството на националната култура и традиции за възпитаване у децата на любов към тях.

 3. Създаване у децата усещане за национална принадлежност и родолюбие чрез традициите и обичаите.

 4. Усвояване мъдростта и добродетелите на народа ни за възпитаване на нравствени качества у децата.

*Дейности за изпълнение на проекта:*

* Запознаване на децата с характерни български празници и свързаните с тях традиции.
* Педагогически ситуации по БЕЛ, ОС, ИИ, Музика.
* Заучаване на римушки, стихотворения, наричания свързани с традиции и обичаи.
* Разучаване на народни песни, фолклорни игри и хора от извора на народната памет.
* Пресъздаване на творби от народните изкуства и занаяти и оформяне на изложби „ Детско творчество“.
* Запознаване с българската народна носия.
* „ От старите ракли“ - оформяне на кът съвместно с родителите с предмети от миналото свързани с народния бит и традиции.
* Запознаване на децата със символиката и предназначението на сурвачката с участието на родители.

*Педагогическо взаимодействие с родители :*

* Родителски срещи
* Съвместни дейности
* Консултации

*Тържества и развлечения - 2019/2020 учебна година*

 1. „ Детската градина ни очаква“ - Откриване на учебната година

м. септември – отг. учители на групата

 2. „ Поздрав за мама“

Насочване на децата към лична и групова изява на техните творчески възможности.

Възпитаване на любов и уважение към майката.

м. март – отг. учители на групата, учител по музика

*Открити моменти и съвместни дейности – 2019/ 2020 учебна година*

 1. „Есенна творилница за здраве и берекет“ – Съвместна дейност деца, родители, учители за изработване на предмети от природни материали с фолклорна и битова насоченост, оформяне на изложбен кът.

м. октомври – отг. учители на групата, родителски актив

2. „ Сурва, сурва Година“ – Изработване на сурвачки заедно с родителите.

Приобщаване на децата към традицията свързана с посрещането на Нова година и представяне на обичая с активното участие на родители.

 м. декември – отг. учители на групата, родителски актив

 3. „ Пролетна въртележка“ – открит момент пред родителите с фолклорни игри и песни.

Разширяване интереса към българското народно творчество.

Създаване на интерес и желание за показ на наученото пред родителите.

 м. април – отг. учители на групата, учител по музика

*Очаквани резултати:*

Постигане на активност, увереност в собствените възможности, емоционална удовлетвореност и натрупване на поведенчески и комуникативен опит като предпоставка за бъдещи творчески изяви.

Усвояване традициите и добродетелите на народа ни.

*Създаване на позитивна среда в групата:*

* Оформяне на постоянно табло „ Правила на групата“.
* Оформяне на сезонни кътове и кътове свързани с празници и традиции.